CELEX: 22004D0167
Language: lt
Date: 1102032000000
Title: 2004 m. gruodžio 3 d. EEE jungtinio komiteto sprendimas Nr. 167/2004, iš dalies keičiantis EEE susitarimo IV priedą (Energija)

26.5.2005   
            
            
               LT
            
            
               Europos Sąjungos oficialusis leidinys
            
            
               L 133/13
            
         
      EEE JUNGTINIO KOMITETO SPRENDIMAS
   
   Nr. 167/2004
   2004 m. gruodžio 3 d.
   iš dalies keičiantis EEE susitarimo IV priedą (Energija)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo IV priedas buvo iš dalies pakeistas 2004 m. rugsėjo 24. d. EEE jungtinio komiteto sprendimu Nr. 123/2004 (1).
            
         
               (2)
            
            
               Į Susitarimą turi būti įtrauktas 2001 m. lapkričio 6 d. Europos Parlamento ir Tarybos reglamentas (EB) Nr. 2422/2001 dėl raštinės įrangos ženklinimo apie energijos taupymą Bendrijos programos (2),
            
         NUSPRENDĖ:
   1 straipsnis
   Po Susitarimo IV priedo 17 punkto (Europos Parlamento ir Tarybos direktyva 2002/91/EB) įterpiamas šis punktas:
   
      
                  „18.
               
               
                  
                     32001 R 2422: 2001 m. lapkričio 6 d. Europos Parlamento ir Tarybos reglamentas (EB) Nr. 2422/2001 dėl raštinės įrangos ženklinimo apie energijos taupymą Bendrijos programos (OL L 332, 2001 12 15, p. 1).
                  Šio reglamento nuostatos šio Susitarimo tikslais adaptuojamos taip:
                  
                              a)
                           
                           
                              Kiekviena nuoroda į Jungtinių Amerikos Valstijų vyriausybės ir Europos bendrijos Susitarimą dėl raštinės įrangos ženklinimo apie energijos taupymą Bendrijos programų koordinavimo taip pat reiškia nuorodą ir į pasikeitimą raštais tarp JAV aplinkos apsaugos agentūros (EPA), Norvegijos naftos ir energijos ministerijos, Islandijos pramonės ministerijos ir Lichtenšteino ekonomikos reikalų tarnybos, išskyrus 11 ir 14 straipsnyje, kur daroma prieš tai minėta nuoroda.
                           
                        
                              b)
                           
                           
                              4 straipsnio 4 dalyje žodžiai „Bendrijos ir trečiųjų šalių“ pakeičiami žodžiais „viena vertus, Bendrijos arba ELPA valstybių ir, kita vertus, trečiųjų šalių,“. Žodžiai „Komisija arba valstybė narė gali išbandyti“ pakeičiami Komisija, valstybė narė arba ELPA valstybės gali išbandyti savo atitinkamose kompetencijos srityse,“.
                           
                        
                              c)
                           
                           
                              12 straipsnio 3 dalies pirmajame sakinyje žodis „Komisija“ pakeičiamas žodžiais „ELPA valstybės ir Komisija savo atitinkamose kompetencijos srityse“.
                           
                        
                              d)
                           
                           
                              13 straipsnis netaikomas.“
                           
                        
            
   2 straipsnis
   Reglamento (EB) Nr. 2422/2001 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. gruodžio 4 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. gruodžio 3 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 64, 2005 3 10, p. 20.
   
      (2)  OL L 332, 2001 12 15, p. 1.
   
      (3)  Konstituciniai reikalavimai nurodyti.